stanford-oval/wikipedia huggingface dataset:
גנבת הברכות
פרשנות מסורתית > פרשנות בדרך הדרש

מדרש תנחומא (ובעקבותיו מספר פרשנים, ובהם רש"י), מפרש את דברי יעקב כך: ”ואף על פי שאתם אומרים 'שיקר יעקב', לא שיקר! בלעם אמר: 'לא הביט און ביעקב', אלא [אמר]: אנכי יעקב; עשו [הוא] בכורך"” וכפי שמבאר רש"י: "אנוכי המביא לך [את המטעמים המבוקשים], ועשו הוא בכורך". משמע, בתשובה לשאלת אביו: "מי אתה בני?", מזדהה יעקב במילה "אנוכי" ובנוסף מאשר את העובדה שעשו הוא בכורו.
בדברי חז"ל, לאורך כל הסיפור, מוצג יעקב באור חיובי, ואילו עשו באור שלילי. כך במדרש על הפסוק נאמר: "בא אחיך במרמה" – "רבי יוחנן אמר: בא בחכמת תורתו". גם אונקלוס מתרגם "במרמה" – בחכמה. את הפסוק: ”הֲכִי קָרָא שְׁמוֹ יַעֲקֹב וַיַּעְקְבֵנִי זֶה פַעֲמַיִם” – מפרש המדרש, בהטעמת המילה "הכי": "ריש לקיש אמר: התחיל מחכך בגרונו, כמאן דמחייך וזורק רוק מפיו". משחק המילים של עשו על המילה "יעקב" מקבל בפירושו של המדרש תיאור מלגלג ומזלזל על דרך דיבורו של עשו. אין המדרש מסתיר את דעתו השלילית על עשו. עם זאת, את יחסו המכבד של עשו לאביו מציין המדרש כסמל לכיבוד הורים.
יתרה על כך, במדרש נאמר כי יעקב אף קיבל גיבוי משמים על מעשהו בכך שמלאך עיכב את עשו: "כיון שהיה צד וקושר והיה המלאך הולך ומתירן ומבריח, שוב היה צד והמלאך מתירן, ולמה כך? אלא לגלגל את השעות עד שילך יעקב וילך ויעשה ויכנס אצל אביו ויאכל ויטול את הברכות".
המדרש מוסיף בהמשך, שיצחק נרתע כאשר הבין את מה שקרה, וביקש ליטול את הברכות ולקלל את יעקב במילים "גם ארור יהיה". אך אז פנה אליו הקב"ה והסביר לו שכעת, כל מי שיקלל את יעקב יקולל בעצמו, שכן יצחק ברך את יעקב ”אֹרְרֶיךָ אָרוּר, וּמְבָרְכֶיךָ בָּרוּךְ”. משהבין זאת יצחק והתיישבה דעתו, חזר שוב ובירך את יעקב ”גַּם בָּרוּךְ יִהְיֶה”. דעה נוספת המופיעה במדרש תנחומא מונה מעשה זה כהוכחה לכך שאיברי האדם אינם ברשותו, אלא בשליטת הקב"ה; לפי שיטה זו, כשהזדעזע יצחק מכניסת עשו וביקש לומר על יעקב "גם ארור יהיה", הקב"ה הבהיר לו שלא יוכל לעשות זאת מפני שפיו אינו ברשותו, ואז חזר יצחק ואמר: ”גַּם בָּרוּךְ יִהְיֶה”
הפרשנות של המדרש היא טיפולוגית פעמים רבות; הגיבורים אינם מייצגים אנשים פרטיים, אלא הם אב-טיפוסים של עמים ושל לאומים. יעקב מייצג את עם ישראל ועשו את אדום, או לחלופין התנהגות טיפוסית של חייל רומאי, כפי שטענו חלק מהמפרשים. לכך מסייע גם הטקסט כפשוטו: כאשר מתקשה רבקה בהריונה, מציין הכתוב ”וַיִּתְרֹצְצוּ הַבָּנִים בְּקִרְבָּהּ וַתֹּאמֶר אִם-כֵּן לָמָּה זֶּה אָנֹכִי וַתֵּלֶךְ לִדְרֹשׁ אֶת-ה'. וַיֹּאמֶר ה' לָהּ שְׁנֵי גֹיִים בְּבִטְנֵךְ וּשְׁנֵי לְאֻמִּים מִמֵּעַיִךְ יִפָּרֵדוּ וּלְאֹם מִלְאֹם יֶאֱמָץ וְרַב יַעֲבֹד צָעִיר”. משמע, אין הקורא אמור לבחון את הגיבורים בקני מידה אנושיים פשוטים, כפרט, אלא כאב-טיפוס המסמל ערך גדול יותר. בהתאם לרוח זו, מובנות יותר הפרשנויות המדרשיות למילה "ויתרוצצו": רבי יוחנן מסביר: זה רץ להרוג את זה וזה רץ להרוג את זה, ואילו ריש לקיש אומר: זה מתיר ציוויו של זה וזה מתיר ציוויו של זה – איבה אמיתית פיזית, לצד איבה תאולוגית בין ישראל והעמים.
פרשנות מודרנית

יאיר זקוביץ מצטט את לואיג'י פיראנדלו וטוען ש"האדם לובש תמיד מסכה", שהרי אנו מתאימים את בגדינו לנסיבות החברתיות: ישנים בפיג'מה ומנהלים את הבנק בחליפה. לדבריו גם בתנ"ך עוטים מסכה כאשר רוצים להטעות מישהו: שאול מופיע בבגדים אחרים בפני בעלת האוב, אחאב לובש בגדי חייל פשוט במלחמתו ביבש גלעד כדי להטעות את האויב, לאה מתחפשת לרחל ביום חתונתה, תמר מתחפשת לזונה כדי לפתות את יהודה, ועוד כיוצא בזה. המילה "בגד" מתקשרת לבגידה ו"מעיל" למעילה, ולכן ניתן לראות כל מי שלובש בגדים אחרים כמעמיד פנים.[דרוש מקור][מפני ש...]
בסיפור יעקב ועשו מטרים המקרא את סיפור התרוצצות הבנים בבטנה של רבקה - את התחרות ביניהם - ואת דברי אלוהים ש"רב יעבוד צעיר". יעקב מבצע באמונה את הוראותיה המפורטות של אמו ובמידה מסוימת גם את ההטרמות של הסיפור. לאמיתו של דבר, על אף התרמית ה"צפויה", אין יעקב נהנה באמת מהברכה, עקב התלאות הידועות שהגיעו אליו לאחר מכן. הנישואים הכוזבים הם העונש האידיאלי למרמה. זקוביץ מתרשם לא רק מהמילה המנחה "רמייה", אלא גם מחשכת הלילה שמגינה על תרמית לאה מול עיוורונו של יצחק, ובעיקר מהתחפושת של כותונת הפסים של יוסף המגואלת בדם כביכול, המוצגת בפני יעקב האב, אל מול תחפושת בגדי החמודות של אחיו שלבש יעקב בפני אביו הסומא.
משה גרסיאל טוען שזקוביץ מעריך כי סיפורי יעקב ועשו עוצבו בידי מחבר, אשר ביקש לטשטש את פשעיו של יעקב. דהיינו, ההטרמות שאליהן מתייחס זקוביץ – דבריו של אלוהים לרבקה בעת הריונה ומכירת עשו את בכורתו – הן הכנת הרקע וההסבר כביכול לסיפור גנבת הברכות. גרסיאל מתנגד לפירוש זה. לדבריו סיפורי רמייה ותככנות גדולים מאלו של יעקב ורבקה מופיעים בשפע במקרא, למשל פרשת דינה ואנשי שכם, פרשת יוסף ואחיו ופרשת דוד ובת שבע. לאיזה צורך נדרש המקרא לטשטש דווקא את סיפור גנבת הברכות, והרי כבר עם היוולדו נקרא שמו יעקב לאחר שעקב את אחיו, בעוד שלאורך כל סיפורי יעקב ועשו מתקיימת אנלוגיה הפוכה ברורה בין יעקב ועשו?
הכתוב אמנם רואה את יעקב כאח הראוי לקבל את הבכורה, אך אין הוא מכסה את פשע הרמייה. לאמיתו של דבר, מדגיש גרסיאל, הוא די מגנה אותו בכך שהוא מספר על העונש המתמשך שלו. גם יוזמתה ותכנונה של רבקה אינם מחפים על העובדה שיעקב שיתף עמה פעולה לאורך כל הדרך. מעשה מכירת הבכורה הוא כולו של יעקב, וגם במעשה זה אין הכתוב מכסה את פשעו. לדעת גרסיאל, העונשים שקיבלו יעקב ורבקה אינם מהווים רק גמול על חטאם, אלא שהם גם מדגישים את עוצמתו.
ראו גם

מכירת הבכורה
בכור
לקריאה נוספת

גוסטב דרייפוס ויהודית רימר, אברהם, יצחק ויעקב – אבות ובנים, הוצאת מודן, 2001, עמ' 175–233
עירית אמינוף, עשו אחי, אבי אדום ורומי; עיון במקורות התלמוד והמדרש של ארץ-ישראל בתקופת התנאים והאמוראים, ראובן מס, 2015
משה ויינפלד, עורך, "סיפור ברכת יצחק – המבנה הספרותי", עולם התנ"ך – בראשית, דברי הימים הוצאה לאור, 1883 – 1996, עמ' 169
משה דוד קאסוטו, "ברכה", אנציקלופדיה מקראית ב, טורים 354–359.
יונתן גרוסמן, יעקב: סיפורה של משפחה, הוצאת תבונות וידיעות אחרונות, 2019, עמ' 119–178
יהונתן יעקבס, "סיפורי יעקב", מידה כנגד מידה בסיפור המקראי, תבונות, תשס"ו, עמ' 169–173
גרשון ברין, "דרכי מעבר ההגמוניה המשפחתית והקשר לסדרי הבכורה", הצבי ישראל – אסופת מחקרים במקרא, תל אביב, תשל"ו, עמ' 47–55.
יאיר זקוביץ, אביגדור שנאן, "לקיחת הברכה בידי יעקב בראי ספרות הנבואה", בתוך: גם כך לא כתוב בתנ"ך, ידיעות אחרונות, ספרי חמד, 2009, פרק א.
יאיר זקוביץ, יעקב: הסיפור המפתיע של אבי האומה, הוצאת דביר, 2012, עמ' 34–49.
אביבה גוטליב זורנברג, תהום אל תהום: סערות הנפש של גיבורי התנ"ך, תרגום מאנגלית: ענת שולץ, הוצאת דביר, 2014, עמ' 225–239.
נחמה ליבוביץ, עיונים בספר בראשית, ההסתדרות הציונית העולמית, מהדורה שנייה, תשכ"ט, עמ' 185–196.
מרדכי ברויאר, פרקי בראשית, הוצאת תבונות, תשנ"ט, עמ' 496–502.
Avivah Gottlieb Zornberg, The Beginning of Desire: Reflections on Genesis, Doubleday, 1995, pp. 144–179.
Grand Theft Auto VI

| --- | --- |
עטיפת המשחק
עטיפת המשחק
 כללי
 תאריך הוצאה:  2025
 סוגה:  משחק פעולה-הרפתקאות
 פיתוח:  Rockstar Games 
 הוצאה לאור:  Rockstar Games
 ארץ מקור:  ארצות הברית ארצות הברית
 שפות:  אנגלית
 סדרה:  Grand Theft Auto
 דרישות תוכנה
 דירוג:  +18
 פלטפורמות:  פלייסטיישן 5 Xbox Series X/S
 המשחק הקודם:  Grand Theft Auto V
 
 www.rockstargames.com/VI
 
Grand Theft Auto VI (בתרגום חופשי לעברית: "גניבת כלי רכב 6", מוכר גם בראשי התיבות GTA VI) הוא משחק וידאו מסוגת פעולה והרפתקה שנמצא בפיתוח על ידי Rockstar Games. המשחק הוא השמיני (מבחינה עלילתית) בסדרת משחקי Grand Theft Auto, וקודמו הוא Grand Theft Auto V משנת 2013. עלילת המשחק מתרחשת בעולם הפתוח הבדיוני של ליאונידה, שמבוססת על מדינת פלורידה, ועוקבת אחר צמד הפושעים, לוסיה ובן זוגה ג'ייסון.
לאחר שנים של ספקולציות והדלפות, רוקסטאר אישרה בפברואר 2022 שהמשחק נמצא בפיתוח. צילומים מגרסאות לא גמורות הודלפו ברשת החברתית ועיתונאים רבים תיארו זאת כאחת ההדלפות הגדולות ביותר בהיסטוריה של תעשיית משחקי הווידאו. המשחק נחשף רשמית ב-6 בדצמבר 2023, ומתוכנן לצאת בסתיו 2025 לקונסולות המשחקים פלייסטיישן 5 ו-Xbox Series X/S.
הגדרה ורקע

עלילת המשחק מתרחשת בעולם הפתוח הבדיוני של ליאונידה, שמתבססת על מדינת פלורידה, ובפרט בעיר וייס סיטי, שמבוססת על מיאמי ועל מיאמי ביץ'. העלילה עוקבת אחר צמד הפושעים, לוסיה, ובן זוגה; קדימון המשחק הראשון מתאר את לוסיה כאסירה.
פיתוח

לאחר יציאתו לאור של המשחק Grand Theft Auto V משנת 2013, הנשיא של Rockstar North דאז, לסלי בנציס, אמר שלחברה יש "כמה רעיונות" למשחק הבא בסדרה. בשנת 2018, "The Know" דיווח שהמשחק בשמו הקוד "Project Americas", יתרחש בעיקר בוייס סיטי ובחלקו בדרום אמריקה עם הדמות ראשית נשית. בשנת 2020, העיתונאי ג'ייסון שרייר דיווח שהמשחק בפיתוח מוקדם כפרויקט בגודל בינוני שיתרחב עם הזמן. בשנת 2021, טום הנדרסון טען שמפת המשחק עשויה להתפתח בדומה למשחק הבאטל רויאל פורטנייט. בשנת 2022, שרייר דיווח שהמשחק היה בפיתוח כבר בשנת 2014 ויכלול שתי דמויות ראשיות.
המשחק זכה לציפייה רבה לפני הכרזתו, ועיתונאים ציינו שמעריצים התאכזבו מהשתיקה המתמשכת של Rockstar Games, במיוחד לאחר שהכריזו על שחרור מחדש של Grand Theft Auto V ב-2020. ב-4 בפברואר 2022, רוקסטאר אישרה שהפיתוח בתהליכים. ביולי, רוקסטאר הכריזה שרד דד אונליין לא יקבל עדכונים גדולים יותר מאחר שמשאבי הפיתוח נסוגו כדי להתמקד במשחק; מקורות בתעשייה ציינו שרוקסטאר הקצתה מחדש משאבים לאחר שהגרסאות המחודשות המתוכננות של Grand Theft Auto IV ו-Red Dead Redemption הושעו עקב תגובת נגד שקיבלה Grand Theft Auto: The Trilogy – The Definitive Edition.
דני יוסטון

| --- | --- |

 לידה:  14 במאי 1962 (בן 62) רומא, איטליה איטליה
 מדינה:  איטליה, ארצות הברית 
 תקופת הפעילות:  מ-1984
 מקום לימודים:  בית הספר לקולנוע בלונדון 
 בן או בת זוג:  וירג'יניה מדסן (2 בספטמבר 1989–1992)  קייטי ג'יין אבנס (2002–2008)   אולגה קורילנקו (2012–2012) 
 צאצאים:  סטלה יוסטון 
 פרופיל ב-IMDb
 
דניאל "דני" יוסטון (באנגלית: Daniel "Danny" Huston; נולד ב-14 במאי 1962) הוא שחקן ובמאי קולנוע אמריקאי, התפרסם בזכות הופעותיו בסרטים "אקס מן המקור: וולברין", "21 גרם", "רובין הוד" ו-"30 ימים של לילה".
ביוגרפיה

יוסטון נולד ברומא לשחקנית ולסופרת זואי סאליס ממוצא אנגלי-הודי ולבמאי האמריקאי זוכה האוסקר ג'ון יוסטון. יוסטון הוא אחיה למחצה של השחקנית אנג'ליקה יוסטון ונכדו של שחקן הקולנוע וולטר יוסטון.
יוסטון היה נשוי במשך שלוש שנים לשחקנית וירג'יניה מדסן.
הוא נישא בשנית לקייטי ג'יין אבנס, איתה גידל את בתם היחידה. יוסטון נפרד מאבנס לאחר חמש שנות נישואים וזו התאבדה בשנת 2008 לפני שהגירושים נכנסו לתוקף.
קריירה

יוסטון התחיל את דרכו בקולנוע כבמאי, ויצר ביחד עם אביו את הקומדיה "מר נורת'".
התגלה ובפרץ כשחקן קולנוע בעיבודיו הקולנועיים של ברנרד רוז לרומנים של לב טולסטוי "אנה קארנינה" בדמותו של הנסיך סטיבה ו"מותו של איוואן איליץ'" בתפקיד סוכן השחקנים המצליח בהוליווד איבן באקמן עליו קיבל יוסטון מועמדות לפרס אינדפנדנט ספיריט.
התפרסם לראשונה בדרמות המופת "21 גרם" של אלחנדרו גונסלס איניאריטו בתור מייקל בעלה של כריסטינה פק (נעמי ווטס) שנדרס ביחד עם ילדותיו על ידי ג'ק ג'ורדן (בניסיו דל טורו), "הטייס" של מרטין סקורסזה בתור מקים חברת התעופה "טראנס וורלד איירליינס" ג'ק פריי
ו"לידה" בתפקיד ג'וזף לו מתארסת האלמנה המיוסרת אנה.
הופיע ב-2005 בדרמה של פרננדו מאירלס "הגנן המסור" בתפקיד הדיפלומט סנדי וודרו ובמערבון האוסטרלי "ההצעה" בתור ארתור אחיו של הפושע צ'ארלי בארנס.
ב-2006 השתתף במותחן הספרותי "הילדים של המחר", בתור נייג'ל בכיר בממשל הבריטי ודודו של גיבור העלילה תיאו (קלייב אואן) ובסרטה של סופיה קופולה "מארי אנטואנט" בתור יוזף השני, אחיה של מארי אנטואנט (קירסטן דנסט).
ב-2007 שיחק יוסטון במותחן הערפדים "30 ימים של לילה" בדמות מנהיג הערפדים המגיעים לעיירה קטנה באלסקה והופיע במשך חמש דקות בלבד במותחן "מספר 23". ב-2008 יוסטון הופיע בשלושה פרקים במיני סדרת המופת של הבמאי הבריטי זוכה פרס האוסקר טום הופר ושל טום הנקס " ג'ון אדמס" בתפקיד סמואל אדמס בן דודו של נשיא ארצות הברית ג'ון אדמס (פול ג'יאמטי). כמו כן הופיע בקומדיה "איך לאבד חברים ולהרחיק אנשים" בתפקיד לורנס מדוקס הבוס של העיתונאי הבריטי סינדי יאנג (סיימון פג). ב-2009 שיחק בסרט הרביעי בסדרת סרטי אקס מן "אקס מן המקור:וולברין" וגילם את קולונל ויליאם סטרייקר הרוצה לנצל את כוחותיו של החייל שלו לשעבר  ג'יימס האולט (יו ג'קמן).
ב-2010 השתתף בתפקידי משנה בשוברי הקופות הקיציים " התנגשות הטיטאנים" בתור פוסידון אל הימים ו"רובין הוד" בתור מלך אנגליה  ריצ'רד הראשון. ב-2011 הופיע בסרט הישראלי פלייאוף המבוסס על סיפור חייו של רלף קליין. הופיע בתפקידים ראשיים במותחן הפשע "על סף תהום" בתור ג'ק בנט ראש סוכני הנורת'מור ובהפקתו הטלוויזיונית של בארי לוינסון "ד"ר מוות ומיסטר ג'ק" לצידו של אל פצ'ינו בתור הפרקליט ג'פרי פייגר. בשנת 2014 שיחק בסרט הדרמה של טים ברטון "עיניים גדולות" בכיכובה של איימי אדמס.
בשנת 2017 השתתף בסרט גיבורי-העל "וונדר וומן", אשר מבוסס על חוברות הקומיקס "וונדר וומן" מבית DC קומיקס. הסרט הוא הרביעי במספר כחלק מהיקום הקולנועי של DC.
בשנת 2021 לוהק לסרטה של פאולה אורטיז "מעבר לנהר ואל בין העצים" המבוסס על הספר באותו שם מאת ארנסט המינגוויי.
בשנת 2025 שיחק לצד ליאם ניסן בסרט "האקדח מת מצחוק ½4: חוק הקשיחות (אנ'), הסרט הרביעי בסדרת סרטי הקאלט "האקדח מת מצחוק".
פילמוגרפיה > קולנוע

לעזוב את לאס וגאס (1995) – בתפקיד: ברמן מספר 2.
אנה קארנינה (1997) – בתפקיד: סטיבה.
Susan's Plan‏ (1998) – בתפקיד: מהמר #2.
טיימקוד (2000) – בתפקיד: ראנדי.
לחיות ולמות בהוליווד (2000) – בתפקיד: איב באקמאן.
הוטל (2001) – בתפקיד: מנהל המלון.
אל היין (2002) – בתפקיד: הארדסמאן.
21 גרם (2003) – בתפקיד: מיכאל.
סילבר סיטי (2004) – בתפקיד: דאני או'בראיין.
לידה (2004) – בתפקיד: ג'וזף.
הטייס (2004) – בתפקיד: ג'אק פראיי.
ההצעה (2005) – בתפקיד: ארתור בארנס.
הטייס המסור (2005) – בתפקיד: סאנדי וודרו.
מארי אנטואנט (2006) – בתפקיד: המלך ג'וזף השני.
Alpha Male‏ (2006) – בתפקיד: ג'ים פאריס.
סודי אחד: סוכן הגיהנום (2006) – סרט טלוויזיה של CBS
הילדים של מחר (2006) – בתפקיד: נייג'ל.
סרט אפל (2006) – בתפקיד: אורסון וולס.
אני באמת שונאת את העבודה שלי (2007) – בתפקיד: אל באולי / עצמו.
מספר 23 (2007) – בתפקיד: אייזק פראנץ/ ד"ר מיילס פניקס.
הממלכה (2007) – בתפקיד: גידעון יאנג.
30 ימים של לילה (2007) – בתפקיד: מארלו.
סונטת קרוייצר (2008) – בתפקיד: אדגר.
איך לאבד חברים ולהרחיק אנשים (2008) – בתפקיד: לורנס מאדוקס.
אקס מן המקור: וולברין (2009) – בתפקיד: ויליאם סטרייקר.
בוגי ווגי (2009) – בתפקיד: ארט ספינדל.
על סף תהום (2010) – בתפקיד: ג'אק בנט.
התנגשות הטיטאנים (2010) – בתפקיד: פוסידון.
ד"ר מוות ומיסטר ג'ק (2010) – סרט טלוויזיה – בתפקיד: ג'פרי פייגר.
דרכו של לוחם (2010) – בתפקיד: קולונל.
רובין הוד (2010) – בתפקיד: המלך ריצ'רד לב ארי.
הקנוניה (2010) – בתפקיד: ג'וזף הולט.
פלייאוף (2011) – בתפקיד: מאקס סטולר.
שני ג'קים (2011) – בתפקיד: ג'אק הוסאר סניור.
מדליון (2012) – בתפקיד: ללא קרדיט.
גנוב (2012) – בתפקיד: טים הארלנד.
זעם הטיטאנים (2012) – בתפקיד: פוסידון.
היצ'קוק (2012) – בתפקיד: וויטפילד
אימה אמריקאית: הכישוף (2013) – סדרת טלוויזיה – בתפקיד: איש הגרזן / מאסימו דולצ'פינו.
כנס העתידנים (2013) – בתפקיד: דיבוב קולו של ג'ף גרין.
ליגת הצדק: פרדוקס פלאשפוינט (2013, דיבוב) – בתפקיד: גנרל סם ליין.
עיניים גדולות (2014) – בתפקיד: דיק נולאן.
אימה אמריקאית: פריק שואו (2014) – סדרת טלוויזיה – בתפקיד: איש הגרזן / מאסימו דולצ'פינו.
פרנקנשטיין (2015) – בתפקיד: ויקטור פרנקנשטיין.
תחת לחץ (2015) – בתפקיד: אנג'ל.
רואה רק אותך (2017) – בתפקיד: ד"ר היוז.
וונדר וומן (2017) – בתפקיד: לודנדורף.
התמונה האחרונה (2017) – בתפקיד: טום האמונד / גם במאי
יחסים פתוחים (2017) – בתפקיד: לארי בז'רנו.
מסיבת הפרידה של ריצ'רד (2018) – בתפקיד: פיטר מת'יו.
לילה בטירוף (2018) – בתפקיד: דונלד אנדרטון.
איו אחרונה על כדור הארץ (2019) – בתפקיד: הנרי.
השמן והרזה (2019) – בתפקיד: האל רואץ'.
המטרה: שומר הראש (2019) – בתפקיד: וייד ג'נינגס.
Tempête‏ (2022) – בתפקיד: קופר.
מעבר לנער ואל בין העצים (2022) – בתפקיד: קפטן ווס ניל.
Life Upside Down‏ (2022) – בתפקיד: פול הייזלברג.
Consecration‏ (2023) – בתפקיד: האב רומרו.
The Dead Don't Hurt‏ (2023) – בתפקיד: רודולף שילר.
תעלומת הבלונדינית שחורת העיניים (2023) – בתפקיד: פלויד הנסון.
העורב (2024)
הורייזון: סאגה אמריקאית (2024)
האקדח מת מצחוק ½4: חוק הקשיחות (2025)
We Are Gathered Here Today‏ (TBA) – בתפקיד: פיטר סטון.
Ice Fall‏ (TBA)
פילמוגרפיה > טלוויזיה

| שנה | פרויקט | תפקיד | הערות |
| --- | --- | --- | --- |
| 2019–2018 | ילוסטון | דן ג'נקינס |  |
| 2019–הווה | יורשים | ג'יימי לירד |  |
| 2021 | Calls | פרנק |  |
הערות שוליים

↑   אורון שמיר, "העורב": רימייק סתמי וריקני לסרט הפולחן, באתר הארץ, 23 באוגוסט 2024
| פרס סטלייט לשחקן הטוב ביותר בתפקיד משנה |
| --- | --- | --- |
| דרמה (1996–2005) | ארמין מילר-שטאל (1996) ‏•‏‏ ברט ריינולדס (1997) ‏•‏‏ דונלד סאת'רלנד (1998) ‏•‏‏ הארי לניקס (1999) ‏•‏‏ ברוס גרינווד (2000) ‏•‏‏ בן קינגסלי (2001) ‏•‏‏ דניס הייסברט (2002) ‏•‏‏ דג'ימון הונסו (2003) ‏•‏‏ כריסטופר ווקן (2004) ‏•‏‏ דני יוסטון (2005) |  |
| מוזיקלי או קומדיה (1996–2005) | קובה גודינג ג'וניור (1996) ‏•‏‏ רופרט אוורט (1997) ‏•‏‏ ביל מארי (1998) ‏•‏‏ ויליאם ה. מייסי (1999) ‏•‏‏ וילם דפו (2000) ‏•‏‏ ג'ים ברודבנט (2001) ‏•‏‏ מייקל קונסטנטין (2002) ‏•‏‏ יוג'ין לוי (2003) ‏•‏‏ תומאס היידן צ'רץ' (2004) ‏•‏‏ ואל קילמר (2005) |  |
| סרט קולנוע (2006–הווה) | לאונרדו דיקפריו (2006) ‏•‏‏ קייסי אפלק / טום וילקינסון (2007) ‏•‏‏ מייקל שאנון (2008) ‏•‏‏ כריסטוף ואלץ (2009) ‏•‏‏ כריסטיאן בייל (2010) ‏•‏‏ אלברט ברוקס (2011) ‏•‏‏ חאווייר ברדם (2012) ‏•‏‏ ג'ארד לטו (2013) ‏•‏‏ ג'יי קיי סימונס (2014) ‏•‏‏ כריסטיאן בייל (2015) ‏•‏‏ ג'ף ברידג'ס (2016) ‏•‏‏ סם רוקוול (2017) ‏•‏‏ ריצ'רד אי. גרנט (2018) ‏•‏‏ וילם דפו (2019) ‏•‏‏ צ'דוויק בוזמן (2020) ‏•‏‏ קודי סמית-מקפי (2021) ‏•‏‏ קי הוי קואן (2022) ‏•‏‏ מארק ראפלו (2023) ‏•‏‏ גאי פירס (2024) |  |
| --- | --- |
בקרת זהויות :  NLI: 987007446806605171  PLWABN: 9810635854205606  BIBSYS: 90854327  BNE: XX4579902  BnF: cb141074716 (data)  GND: 140016686  ICCU: UBOV701376  ISNI: 0000 0001 2096 3224  LCCN: no2004107448  NKC: pna2006362605  NLA: 40454285  NLK: KAC2020K3348  NTA: 074028049  RERO: 02-A013475741  SNAC: w6zw4mw3  SUDOC: 148501079  VIAF: 66672511   WorldCat (עם VIAF): 66672511
פול וולטר האוזר

| --- | --- |

האוזר, 2020
 לידה:  15 באוקטובר 1986 (בן 38) גרנד ראפידס, מישיגן, ארצות הברית 
 מדינה:  ארצות הברית ארצות הברית
 תקופת הפעילות:  מ-2005 
 מקום לימודים:  Concordia University Chicago 
 מספר צאצאים:  2 (נכון ל־22 בפברואר 2024) 
 פרסים והוקרה:  פרס מועצת המבקרים הלאומית להופעה פורצת דרך (2019)  פרס גלובוס הזהב לשחקן המשנה – סדרה, מיני סדרה או סרט טלוויזיה (2022)  Critics' Choice Television Award for Best Movie/Miniseries Supporting Actor (2023)  שחקן המשנה הטוב ביותר במיני-סדרה או בסרט (2023) 
 פרופיל ב-IMDb
 
פול וולטר האוזר (באנגלית: Paul Walter Hauser; נולד ב-15 באוקטובר 1986) הוא שחקן וקומיקאי אמריקאי.
ביוגרפיה

האוזר נולד בגרנד ראפידס, מישיגן, ארצות הברית, וגדל בסגינו, בנם של דברה והכומר הלותרני פול האוזר. הוא למד בבית ספר תיכון פרטי נוצרי-לותרני אדוק, בעיירה סגינו.
קריירה

בשנת 2010 שיחק בסרט "ווירג'יניה". בשנת 2014 החל לשחק בסדרת הטלוויזיה "ממלכה". בשנת 2017 גילם את שון אקהרטד בסרט "אני, טוניה". בשנת 2018 הופיע בסרט "המשטרה נפלה על הראש 2" ובסרט "שחור על לבן".
האוזר הופיע בתפקידי אורח בסדרות הטלוויזיה רבות בהן, "קימי שמידט", "פילדלפיה זורחת", ו"קומיוניטי".
בשנת 2019 הוא שיחק בתפקיד הראשי בסרטו של קלינט איסטווד, "ריצ'רד ג'וול" המבוסס על סיפור אמיתי. הוא גילם בו את ריצ'רד ג'וול, לשעבר קצין משטרה אמריקאי ומאבטח. ג'וול שעבד כמאבטח של AT&T, התפרסם בעקבות תקרית הפצצת הפארק האולימפי באולימפיאדת הקיץ 1996 באטלנטה, ג'ורג'יה. ג'וול גילה תרמיל מלא בשלוש פצצות צינור בשטח הפארק והזהיר את המשטרה וסייע בפינוי האזור לפני שהתפוצצה הפצצה ובכך הציל אנשים רבים מפציעה או מוות. תחילה התקשורת היללה אותו כגיבור, אך מאוחר יותר הפך לחשוד, לפני שבסופו של דבר חשדו נוקה. המקרה של ג'וול הפך לדוגמה לנזק שעלול להיגרם על ידי התקשורת על בסיס הטיה.
בשנת 2019 הוא שיחק בעונה השנייה של סדרת הספין-אוף "קוברה קאי". הוא שב עם תפקידו גם לעונה הרביעית, החמישית והשישית.
בשנת 2022 לוהק לעונה השנייה של הסדרה הקומית "אפטר פארטי" של אפל TV פלוס.
ב-11 בינואר 2023 זכה האוזר בפרס גלובוס הזהב בקטגוריית שחקן המשנה הטוב ביותר במיני סדרת דרמה על משחקו בסדרה ציפור שחורה.
חיים אישיים

האוזר התחתן עם איימי אליזבת בולאנד, ב-23 ביולי 2020 בלוס אנג'לס. לו בן שנולד באפריל 2021. הוא חובב היאבקות מקצועית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | וירג'יניה | דייל |  |
| 2011 | לתפוס את הבוס | איש מכירות מוטרד | ללא קרדיט |
| 2013 | iSteve | פסטי ג'ונס |  |
| 2017 | Locked Away | תקליטן מס' 1 |  |
| 2017 | אני, טוניה | שון אקהרדט |  |
| 2018 | המשטרה נפלה על הראש 2 | לוני לאלוש |  |
| 2018 | שחור על לבן | איבנהו |  |
| 2019 | לייט נייט | יוג'ין מנקוסו |  |
| 2019 | פעימות | טרנס |  |
| 2019 | ריצ'רד ג'וול | ריצ'רד ג'וול |  |
| 2019 | 7 Days to Vegas | האנק |  |
| 2020 | הדרך לחיים | טרנט |  |
| 2020 | הזהב של נורמן | סיימון |  |
| 2020 | אליזבת היקרה (אנ') | ג'יימס פיסק |  |
| 2020 | אפקט החסינות | מייקל דוזר |  |
| 2021 | דרך המשי | קרטיס קלארק גרין |  |
| 2021 | קרואלה | הוראס |  |
| 2021 | מלכות הקופונים | קן מילר |  |
| 2022 | Aqua Teen Forever: Plantasm | אלמר | דיבוב |
| 2022 | Delia's Gone | בו |  |
| 2023 | זמנכם עבר | טרייסי |  |
| 2023 | Americana | לפטי |  |
| 2024 | אוריון והחושך | החושך | דיבוב |
| 2024 | המסיתים | בוץ' |  |
| 2025 | ארבעת המופלאים: צעדים ראשונים |  |  |
| 2025 | האקדח מת מצחוק ½4: חוק הקשיחות (אנ') | קפטן אד הוקאן |  |
| TBA | Press Your Luck | מייקל לארסון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | Too Late with Adam Carolla | דמויות שונות | דיבוב; 2 פרקים |
| 2010 | קומיוניטי | סטודנט מס' 3 | פרק: "Messianic Myths and Ancient Peoples" |
| 2010 | פילדלפיה זורחת | ריצ'י | פרק: "Dee Reynolds: Shaping America's Youth" |
| 2013 | קיי ופיל | תפקידים שונים | 2 פרקים |
| 2013–2014 | Betas | דאשון | 4 פרקים |
| 2014–2017 | ממלכה | קית' | 27 פרקים |
| 2015 | משמרת לילה | אורן אדוארדס | פרק: "Ghosts" |
| 2015 | בלאנק טוק |  | פרק: "Who Kisses So Early in the Morning?" |
| 2017 | סופר-סטור | וינס | פרק: "Rebranding" |
| 2017 | A Midsummer's Nightmare | ניק בוטומס | סרט טלוויזיה של Lifetime |
| 2018–2019 | קימי שמידט | טריפ נוב | 2 פרקים |
| 2019–2022 | קוברה קאי | ריימונד "סטינגריי" | 13 פרקים |
| 2020 | רינו 911 | ג'פי רנה צ'ישולם | 6 פרקים |
| 2021 | Calls | פלויד | דיבוב; פרק: "Me, Myself, and Darlene" |
| 2022 | ציפור שחורה | לארי הול | מיני-סדרה פרס אמי לבידור בפריים טיים לשחקן משנה במיני-סדרה או בסרט טלוויזיה (אנ') (2023) מועמד פרס גילדת שחקני המסך לשחקן הטוב ביותר במיני-סדרה או בסרט טלוויזיה (אנ') (2022) |
| 2023 | אפטר פארטי | טראביס | תפקיד ראשי (עונה 2); 10 פרקים |
| 2023 | באפקיס (אנ') | האוזר | פרק: "Show Me the Way" |
פרסים ומועמדויות

| שנה | פרס | קטגוריה | עבודה מועמדת | תוצאה |
| --- | --- | --- | --- | --- |
| 2019 | פרסי CinEuphoria | ההרכב הטוב ביותר - תחרות בינלאומית | שחור על לבן | מועמדות |
| 2019 | איגוד מבקרי הקולנוע בדטרויט | ביצועים פורצי דרך | ריצ'רד ג'וול | מועמדות |
| 2019 | איגוד מבקרי הקולנוע בדטרויט | ביצועים פורצי דרך | לילה מאוחר | מועמדות |
| 2019 | איגוד מבקרי הקולנוע בדטרויט | ביצועים פורצי דרך | פעימות | מועמדות |
| 2019 | המועצה הארצית לביקורת | ביצועים פורצי דרך | ריצ'רד ג'וול | זכייה |
| 2020 | איגוד המבקרים בהוליווד | Game Changer Award | ריצ'רד ג'וול | זכייה |
| 2020 | איגוד המבקרים בהוליווד | ביצועי הפריצה הטובים ביותר (שחקן) | ריצ'רד ג'וול | מועמדות |
| 2022 | גלובוס הזהב | שחקן משנה במיני-סדרה | ציפור שחורה | זכייה |
Girlfriend (שיר של אבריל לאבין)

"Girlfriend" (בעברית: "בת-זוג") הוא סינגל שהוקלט על ידי הזמרת-יוצרת הקנדית אבריל לאבין. הוא יצא לאור ב-27 בפברואר 2007, על ידי חברות התקליטים RCA רקורדס וקולומביה רקורדס, כסינגל המוביל מתוך The Best Damn Thing.‏ מילותיו עוסקות סביב לאבין, שמתאהבת במישהו שנמצא במערכת יחסים רומנטית עם אישה אחרת. לטענתה, היא מתאימה לו הרבה יותר מבת-זוגו. רבים עמדו על הדמיון בין "Girlfriend" לסינגל "Mickey" של טוני באסיל מ-1982 ולסינגל "I Wanna Be Your Boyfriend" של דה רובינוס מ-1979. כותביו של השיר האחרון אף תבעו את לאברין ואת ד"ר לוק על הפרת זכויות יוצרים. אולם הסכסוך המשפטי ביניהם הוסדר במרוצת השנים ללא התערבות של הערכאות.
"Girlfriend" קיבל ביקורות טובות מצד מבקרי המוזיקה העכשווית, שהתרשמו מהמקצב הזכיר שיש לו. הוא זכה להצלחה בין-לאומית, הגיע למקום הראשון בשמונה מצעדי שירים ברחבי העולם, הכוללים קנדה הוט 100, מצעד הסינגלים האוסטרלי ומצעד השירים של ניו זילנד. הגיע גם לראש פסגת הבילבורד הוט 100 – שירה הראשון של לאבין שעושה זאת. כמו כן, ברוב מדינות בהן לא הגיע למקום הראשון דורג השיר בעשרת השירים הפותחים של המצעד. בווידאו קליפ הנלווה ל-"Girlfriend", שבוים על ידי דה מלויס, מגלמת לאבין שלושה אלטר אגו, כשתפקידם הוא להילחם אחת בשנייה על לבו של הגבר. ביוני 2007 פורסם הרמיקס הרשמי של השיר, בהשתתפות הראפרית האמריקאית ליל מאמא. לאבין ביצעה אותו מספר פעמים, כמו בטקס פרסי בחירת הנוער ובטקס פרס ג'ונו.
הצלחת השיר הקנתה לו מקום ברשימות סוף השנה של מיטב להיטי הפופ בסוף העשור הראשון של המאה ה-21. "Girlfriend" קיבל מאיגוד תעשיית ההקלטות האמריקאי (RIAA) וממקבילו האוסטרלי (ARIA) מעמד של מספר פלטינות על מכירותיו במדינה. עם נתוני מכירות של למעלה מ-7.3 מיליון עותקים ברחבי העולם הפך לאחד השירים הנמכרים ביותר בשנת 2007. בשנת 2008 צבר הקליפ שלו כמות גבוהה של צפיות מזו של כל קליפ שיצא לאור באותה השנה. מגזין "רולינג סטון" דירג את השיר במקום ה-35 ברשימת "100 השירים הטובים ביותר מ-2007". בשנת 2010 דורג במקום ה-94 במצעד העשור של הבילבורד הוט 100. AllMusic אף ציינו ש-"Girlfriend" הוא אחד משירי הפופ-פאנק המשמעותיים ביותר בכל הזמנים.